# Il-Ġurnal Uffiċjali C 400A/4 ta

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 400A |
| | |
| Edizzjoni bil-Malti | Informazzjoni u Avviżi | Volum 644 ta' Ottubru 2021 |

ISSN 1977-0987

Il-Ġurnal Uffiċjali

tal-Unjoni Ewropea

C 400A

Edizzjoni bil-Malti

Informazzjoni u Avviżi

Volum 644 ta' Ottubru 2021

---

| Werrej | Paġna |
| --- | --- |
| | V   Avviżi |
| | PROĊEDURI AMMINISTRATTIVI |
| | Il-Qorti tal-Awdituri |
| 2021/C 400 A/01 | Sejħa għal espressjonijiet ta’ interess — Awdituri Finanzjarji — Programm għall-Professjonisti Subalterni — Persunal temporanju (grad AD 6) | 1 |

Werrej

Paġna

V   Avviżi

PROĊEDURI AMMINISTRATTIVI

Il-Qorti tal-Awdituri

2021/C 400 A/01

Sejħa għal espressjonijiet ta’ interess — Awdituri Finanzjarji — Programm għall-Professjonisti Subalterni — Persunal temporanju (grad AD 6)

1

---

| MT | |
| --- | --- |

MT

---

V Avviżi

PROĊEDURI AMMINISTRATTIVI

Il-Qorti tal-Awdituri

| 4.10.2021 | MT | Il-Ġurnal Uffiċjali tal-Unjoni Ewropea | CA 400/1 |
| --- | --- | --- | --- |

4.10.2021

MT

Il-Ġurnal Uffiċjali tal-Unjoni Ewropea

CA 400/1

---

SEJĦA GĦAL ESPRESSJONIJIET TA’ INTERESS

Awdituri Finanzjarji — Programm għall-Professjonisti Subalterni

Persunal temporanju (grad AD 6)

(2021/C 400 A/01)

MIN AĦNA

Il-Qorti Ewropea tal-Awdituri (QEA) hija l-awditur estern tal-Unjoni Ewropea. Il-QEA ġiet stabbilita fl-1975, u hija waħda mis-seba’ istituzzjonijiet tal-UE. Is-sede tagħha tinsab fil-Lussemburgu u hemm madwar 900 membru tal-persunal, min-nazzjonalitajiet kollha tal-UE, impjegati f’din l-istituzzjoni fil-qasam tal-awditjar, ta’ appoġġ u f’dak amministrattiv.

Il-QEA topera bħala korp kolleġġjali ta’ 27 Membru, wieħed minn kull Stat Membru tal-UE. L-awdituri tagħna jivverifikaw li l-kontijiet tal-UE jinżammu tajjeb u li din tapplika r-regoli finanzjarji tagħha b’mod korrett, kif ukoll li l-politiki u l-programmi tagħha jilħqu l-objettivi intenzjonati tagħhom u jipprovdu valur għall-flus.

Permezz ta’ xogħolna, aħna nikkontribwixxu għat-titjib tal-ġestjoni finanzjarja tal-UE u nippromwovu l-obbligu ta’ rendikont u t-trasparenza. Inwissu dwar il-possibbiltà ta’ riskji, nipprovdu aċċertament, nindikaw fejn ikun hemm nuqqasijiet u suċċessi, u noffru gwida lil dawk li jfasslu l-politika u lil-leġiżlaturi tal-UE. Aħna nippreżentaw l-osservazzjonijiet u r-rakkomandazzjonijiet tagħna lill-Parlament Ewropew, lill-Kunsill tal-UE, lill-gvernijiet u l-parlamenti nazzjonali, kif ukoll lill-pubbliku ġenerali.

Il-QEA hija organizzata f’10 direttorati, dawk tal-awditjar u dawk amministrattivi li jiffunzjonaw b’timijiet flessibbli bbażati fuq il-kompiti. Id-direttorati tal-awditjar jittrattaw oqsma differenti ta’ politika li għalihom il-membri tal-persunal jiġu assenjati skont il-prijoritajiet li jirriżultaw mill-programm ta’ ħidma. Il-ġestjoni tal-għarfien u l-iżvilupp ta’ kompetenzi xierqa huma essenzjali għax-xogħol tal-awditjar tagħna, li jinvolvi wkoll ivvjaġġar lejn pajjiżi tal-UE u pajjiżi oħra madwar id-dinja. Il-QEA toffri ambjent ta’ tagħlim stimulanti li jagħti lok għal opportunitajiet ta’ żvilupp professjonali.

X’QEGĦDIN NOFFRU

Bil-ħsieb li tippromwovi l-impjieg taż-żgħażagħ u tattira l-gradwati reċenti li għandhom talent, il-QEA qiegħda tniedi Programm għall-Professjonisti Subalterni li joffri kuntratti ta’ terminu limitat għall-awdituri. Il-parteċipanti f’dan il-programm se jingħataw opportunità unika għall-iżvilupp professjonali tagħhom, esperjenza siewja ta’ xogħol u fehim approfondit dwar il-finanzi u l-politiki tal-UE, kif ukoll dwar ir-rwol tal-QEA.

Iddeċidejna li nistabbilixxu lista ta’ riżerva ta’ awdituri li jistgħu jiġu offruti kuntratti bħala membri tal-persunal temporanju tal-istituzzjoni, skont il-postijiet disponibbli u l-ħtiġijiet operazzjonali.

L-awdituri jiġu rreklutati skont l-Artikolu 2(b) tal-Kundizzjonijiet tal-Impjieg ta’ Aġenti Oħra tal-UE (CEOS) (1) għal perjodu ta’ erba’ snin. Il-kuntratt tagħhom jista’ jiġġedded darba għal perjodu massimu ta’ sentejn oħra. Matul il-kuntratt inizjali, huma jkunu suġġetti għal perjodu ta’ prova ta’ disa’ xhur.

L-awdituri l-ġodda li jiġu rreklutati jipparteċipaw fi programm ta’ integrazzjoni, li jkun jikkonsisti f’perjodu ta’ induzzjoni li jinkludi taħriġ xieraq u immersjoni f’timijiet tal-awditjar.

Is-salarju bażiku ta’ kull xahar għall-grad AD 6 (l-ewwel skala) attwalment huwa ta’ EUR 5 563,58.

Skont il-kundizzjonijiet stabbiliti fis-CEOS, u skont xi jkunu ċ-ċirkustanzi individwali u l-kompożizzjoni tal-unità domestika, ċerti allowances jistgħu jiġu miżjuda mas-salarju bażiku, li huwa suġġett għat-taxxa tal-UE u huwa eżentat mit-taxxa nazzjonali.

Id-dispożizzjonijiet li jiggwidaw il-kalkolu ta’ dawn l-allowances jistgħu jiġu kkonsultati fis-CEOS.

L-istituzzjonijiet tal-UE għandhom is-sistemi proprji tagħhom tal-pensjonijiet u tas-saħħa li għalihom il-kontribuzzjonijiet jitnaqqsu mis-salarji tal-persunal f’ras il-għajn.

It-tfal tal-membri tal-persunal jistgħu jibbenefikaw minn reġistrazzjoni mingħajr ħlas fl-Iskejjel Ewropej.

X’QEGĦDIN INFITTXU

1.   Rekwiżiti legali

Skont l-Artikolu 12(2) tas-CEOS, fid-data tal-applikazzjoni tagħhom, il-kandidati jridu:

| — | ikunu nazzjonali ta’ wieħed mill-Istati Membri tal-UE; |
| --- | --- |

—

ikunu nazzjonali ta’ wieħed mill-Istati Membri tal-UE;

| — | igawdu mid-drittijiet kollha tagħhom bħala ċittadini; |
| --- | --- |

—

igawdu mid-drittijiet kollha tagħhom bħala ċittadini;

| — | ikunu wettqu kull obbligu impost fuqhom mil-liġijiet ta’ reklutaġġ dwar is-servizz militari; u |
| --- | --- |

—

ikunu wettqu kull obbligu impost fuqhom mil-liġijiet ta’ reklutaġġ dwar is-servizz militari; u

| — | jissodisfaw ir-rekwiżiti tal-karattru għad-dmirijiet li jridu jitwettqu. |
| --- | --- |

—

jissodisfaw ir-rekwiżiti tal-karattru għad-dmirijiet li jridu jitwettqu.

2.   Kwalifiki

Skont l-Artikolu 10(1) tas-CEOS:

| i. | livell ta’ edukazzjoni li jikkorrispondi għal studji universitarji kkompletati ta’ mill-inqas tliet snin, iċċertifikat b’lawrja, miksuba mhux aktar minn sitt snin qabel id-data ta’ skadenza għall-applikazzjonijiet għal din is-sejħa; jew |
| --- | --- |

i.

livell ta’ edukazzjoni li jikkorrispondi għal studji universitarji kkompletati ta’ mill-inqas tliet snin, iċċertifikat b’lawrja, miksuba mhux aktar minn sitt snin qabel id-data ta’ skadenza għall-applikazzjonijiet għal din is-sejħa; jew

| ii. | fejn ikun iġġustifikat fl-interessi tas-servizz, livell ekwivalenti ta’ taħriġ professjonali li jkun sar mhux aktar minn sitt snin qabel id-data ta’ skadenza għall-applikazzjonijiet għal din is-sejħa. |
| --- | --- |

ii.

fejn ikun iġġustifikat fl-interessi tas-servizz, livell ekwivalenti ta’ taħriġ professjonali li jkun sar mhux aktar minn sitt snin qabel id-data ta’ skadenza għall-applikazzjonijiet għal din is-sejħa.

Minbarra dan ta’ hawn fuq, il-kandidati jrid ikollhom ukoll jew:

| — | lawrja ta’ Master fil-qasam tal-awditjar, il-kontabbiltà, l-istatistika, il-matematika, l-amministrazzjoni tan-negozju, il-finanzi jew l-ekonomija; jew inkella |
| --- | --- |

—

lawrja ta’ Master fil-qasam tal-awditjar, il-kontabbiltà, l-istatistika, il-matematika, l-amministrazzjoni tan-negozju, il-finanzi jew l-ekonomija; jew inkella

| — | kwalifika professjonali fil-qasam tal-awditjar jew tal-kontabbiltà (ACCA, CIA, eċċ.). |
| --- | --- |

—

kwalifika professjonali fil-qasam tal-awditjar jew tal-kontabbiltà (ACCA, CIA, eċċ.).

Jekk jogħġbok innota li se jitqiesu biss il-lawrji u l-kwalifiki professjonali li jkunu ngħataw jew ġew rikonoxxuti fi Stati Membri (jew Stati Membri preċedenti) tal-UE jew li jkunu s-suġġett ta’ ċertifikati ta’ ekwivalenza maħruġa mill-awtoritajiet ta’ wieħed minn dawn l-Istati Membri tal-UE.

3.   Esperjenza professjonali

Huma meħtieġa mill-inqas sentejn (2) esperjenza professjonali fil-qasam tal-awditjar.

4.   Għarfien ta’ lingwi

| — | Kmand eċċellenti (lingwa materna jew livell minimu ta’ C2 fil-fehim, fl-espressjoni orali u fil-kitba) ta’ lingwa uffiċjali waħda tal-UE. |
| --- | --- |

—

Kmand eċċellenti (lingwa materna jew livell minimu ta’ C2 fil-fehim, fl-espressjoni orali u fil-kitba) ta’ lingwa uffiċjali waħda tal-UE.

| — | Billi l-Ingliż u l-Franċiż huma l-lingwi uffiċjali ta’ ħidma tal-QEA, huwa meħtieġ għarfien tajjeb ħafna ta’ waħda minn dawn il-lingwi (livell minimu ta’ C1 fil-fehim, fl-espressjoni orali u fil-kitba). Jekk il-lingwa materna tal-kandidat hija l-Ingliż jew il-Franċiż, huwa meħtieġ għarfien tajjeb tal-lingwa ta’ ħidma l-oħra tal-QEA (livell minimu ta’ C1 fil-fehim, fl-espressjoni orali u fil-kitba). |
| --- | --- |

—

Billi l-Ingliż u l-Franċiż huma l-lingwi uffiċjali ta’ ħidma tal-QEA, huwa meħtieġ għarfien tajjeb ħafna ta’ waħda minn dawn il-lingwi (livell minimu ta’ C1 fil-fehim, fl-espressjoni orali u fil-kitba). Jekk il-lingwa materna tal-kandidat hija l-Ingliż jew il-Franċiż, huwa meħtieġ għarfien tajjeb tal-lingwa ta’ ħidma l-oħra tal-QEA (livell minimu ta’ C1 fil-fehim, fl-espressjoni orali u fil-kitba).

Għarfien ta’ lingwi oħra jitqies ta’ vantaġġ.

Biex tivvaluta ħilietek fil-lingwi barranin, ara:

https://www.coe.int/en/web/common-european-framework-reference-languages/table-2-cefr-3.3-common-reference-levels-self-assessment-grid

5.   Ħiliet

| — | il-kapaċità f’dak li jirrigwarda l-ġbir, is-sintetizzar u l-analizzar tal-informazzjoni |
| --- | --- |

—

il-kapaċità f’dak li jirrigwarda l-ġbir, is-sintetizzar u l-analizzar tal-informazzjoni

| — | ħiliet tajbin ta’ komunikazzjoni |
| --- | --- |

—

ħiliet tajbin ta’ komunikazzjoni

| — | flessibbiltà biex wieħed jaħdem f’organizzazzjoni bbażata fuq il-kompiti u f’ambjent internazzjonali |
| --- | --- |

—

flessibbiltà biex wieħed jaħdem f’organizzazzjoni bbażata fuq il-kompiti u f’ambjent internazzjonali

| — | kapaċità li wieħed jaħdem b’mod indipendenti u f’timijiet, inkluż ivvjaġġar fuq missjonijiet tal-awditjar |
| --- | --- |

—

kapaċità li wieħed jaħdem b’mod indipendenti u f’timijiet, inkluż ivvjaġġar fuq missjonijiet tal-awditjar

| — | reżiljenza u motivazzjoni qawwija |
| --- | --- |

—

reżiljenza u motivazzjoni qawwija

PROĊEDURA

L-applikazzjonijiet jiġu eżaminati minn kumitat tal-għażla, maħtur mill-Awtorità inkarigata biex tikkonkludi l-kuntratti ta’ impjieg (AECCE).

Il-kumitat tal-għażla jfassal lista ta’ kandidati li jissodisfaw il-Kriterji 1 sa 4 hawn fuq.

Il-lista se tkun valida sal-31 ta’ Diċembru 2023, u tista’ tiġi estiża.

Ibbażat fuq il-ħtiġijiet tas-servizz tagħhom, id-direttorati tal-awditjar jagħżlu li jistiednu kandidati mil-lista biex jiġu mistiedna għal intervista. Il-kandidati jistgħu wkoll jintalbu jagħmlu testijiet speċifiċi ulterjuri biex jiġu vvalutati l-ħiliet u l-abbiltajiet tagħhom. In-natura, il-kontenut u l-iskeda ta’ dawn it-testijiet se jiġu kkomunikati lill-kandidati kollha fi żmien debitu.

Dawn l-intervisti u t-testijiet isiru mill-kumitat tal-għażla.

Wara l-intervisti u t-testijiet, il-kumitat tal-għażla jipproponi lill-AECCE lista ta’ kandidati li jissodisfaw ir-rekwiżiti għad-dmirijiet li jridu jitwettqu (il-Kriterji 3 sa 5 ta’ hawn fuq). Ibbażat fuq il-ħtiġijiet tas-servizz u d-disponibbiltà ta’ postijiet, l-AECCE tista’ mbagħad tagħmel offerta ta’ impjieg lil wieħed jew aktar mill-kandidati fuq din il-lista.

L-inklużjoni tal-kandidati fil-lista li tiġi ppreżentata lill-AECCE bl-ebda mod ma tikkostitwixxi dritt għar-reklutaġġ.

APPLIKAZZJONIJIET

Id-data ta’ skadenza għall-applikazzjonijiet hija d-29 ta’ Ottubru 2021 f’12:00 (nofsinhar) CET.

L-applikazzjonijiet iridu jitfasslu bl-Ingliż jew bil-Franċiż u jintbagħtu biss permezz tal-formola online li hija pprovduta isfel nett fis-sejħa għal espressjonijiet ta’ interess (bl-Ingliż jew bil-Franċiż) disponibbli fil-paġna Opportunitajiet ta’ Impjieg, tal-QEA (taħt “Open positions”):

https://www.eca.europa.eu/mt/Pages/JobOpportunities.aspx

L-applikazzjonijiet iridu jinkludu d-dokumenti li ġejjin:

| — | ittra ta’ motivazzjoni (mhux itwal minn paġna waħda), |
| --- | --- |

—

ittra ta’ motivazzjoni (mhux itwal minn paġna waħda),

| — | CV aġġornat (mhux itwal minn tliet paġni), li jrid ikun fil-format “Europass” (ara: http://europass.cedefop.europa.eu). |
| --- | --- |

—

CV aġġornat (mhux itwal minn tliet paġni), li jrid ikun fil-format “Europass” (ara: http://europass.cedefop.europa.eu).

Jekk jogħġbok innota li, meta l-applikazzjoni tiegħek tkun qiegħda tiġi evalwata, tittieħed biss inkunsiderazzjoni l-informazzjoni li tingħata fis-CV u fl-ittra ta’ motivazzjoni tiegħek.

Id-dettalji li jingħataw f’kull applikazzjoni jitqiesu veri u korretti, u għalhekk ikunu vinkolanti fuq l-applikant.

L-applikanti jridu jkunu kapaċi li, fuq talba, jagħtu evidenza bil-miktub tal-kwalifiki, tal-esperjenza professjonali u tad-dmirijiet attwali tagħhom, jekk jitqies li jkun meħtieġ.

Biex niżguraw li l-applikazzjoni tiegħek tiġi kkompletata fil-ħin, nirrakkomandaw ferm li ma tistenniex sal-aħħar ftit sigħat biex tapplika. L-esperjenza turi li r-riskji ta’ konġestjoni fis-sistema jiżdiedu hekk kif toqrob id-data ta’ skadenza.

Kull applikazzjoni li ma ssegwix strettament dawn l-istruzzjonijiet tiġi rifjutata.

POLITIKA TA’ REKLUTAĠĠ

F’konformità mal-politika tagħna dwar opportunitajiet indaqs u mal-Artikolu 1d tar-Regolamenti tal-Persunal, il-Qorti tħaddan id-diversità u tippromwovi opportunitajiet indaqs. Il-Qorti taċċetta applikazzjonijiet mingħajr diskriminazzjoni fuq kwalunkwe bażi u tieħu passi biex tiżgura reklutaġġ ibbilanċjat ta’ rġiel u nisa, skont l-Artikolu 23 tal-Karta tad-Drittijiet Fundamentali tal-Unjoni Ewropea. Il-Qorti timplimenta wkoll miżuri li jippermettu r-rikonċiljazzjoni tal-ħajja tax-xogħol ma’ dik personali.

Jekk inti tkun teħtieġ xi arranġamenti speċjali (għal diżabbiltà speċifika) biex tkun tista’ tieħu sehem f’din il-proċedura tal-għażla, nitolbuk tibgħat email fi żmien xieraq lil ECA-Selection@eca.europa.eu.

PROTEZZJONI TAD-DATA

Il-QEA hija impenjata li tiżgura li d-data personali tal-kandidati tiġi pproċessata f’konformità mar-Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta’ tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (2).

Għal iktar informazzjoni, ara l-istqarrija ta’ privatezza speċifika għal postijiet tax-xogħol vakanti, li tinsab fl-indirizz:

https://www.eca.europa.eu/Lists/ECADocuments/Specific_Privacy_Statement_vacancies/Specific_Privacy_Statement_vacancies_MT.PDF

Il-lista li fiha l-ismijiet tal-kandidati li jissodisfaw il-kriterji stabbiliti f’din is-sejħa għal espressjonijiet ta’ interess se tiġi ppubblikata fuq is-sit web tal-QEA (l-intranet u l-internet). Din il-lista tibqa’ fuq is-sit web tagħna sakemm il-validità tagħha tiskadi. Jekk jogħġbok innota li inti għandek id-dritt li titlob li nħallu ismek barra mil-lista ppubblikata. Inti tista’ tagħmel dan billi tibgħat email lil ECA-Selection@eca.europa.eu.

TALBIET GĦAL REVIŻJONI MILL-ĠDID — ILMENTI U APPELLI — ILMENTI LILL-OMBUDSMAN EWROPEW

Jekk, f’xi stadju fil-proċedura tal-għażla, inti tqis li xi deċiżjoni tkun affettwatek b’mod avvers, tista’ tuża l-alternattivi li ġejjin:

I.   Talba għal reviżjoni mill-ġdid tad-deċiżjoni li tkun ittieħdet mill-kumitat tal-għażla

Inti tista’ tippreżenta talba motivata, bil-miktub, biex deċiżjoni li tkun ittieħdet mill-bord tal-għażla tiġi riveduta mill-ġdid. Din it-talba trid tintbagħat, fi żmien 10 ijiem min-notifika tad-deċiżjoni, lil ECA-Recours@eca.europa.eu.

II.   Ilmenti

Skont l-Artikolu 90(2) tar-Regolamenti tal-Persunal, inti tista’ tippreżenta lment bil-miktub kontra d-deċiżjoni tal-QEA li tirrifjuta l-applikazzjoni tiegħek fi żmien tliet xhur mid-data tan-notifika ta’ dik id-deċiżjoni, fl-indirizz li ġej:

| The Secretary-General |
| --- |
| European Court of Auditors |
| 12, rue Alcide De Gasperi |
| L-1615 Luxembourg |
| LUXEMBOURG |

The Secretary-General

European Court of Auditors

12, rue Alcide De Gasperi

L-1615 Luxembourg

LUXEMBOURG

III.   Appelli ġudizzjarji

Skont l-Artikolu 91 tar-Regolamenti tal-Persunal, jekk l-ilment tiegħek jiġi rifjutat u din id-deċiżjoni taffettwak ħażin, tista’ tressaq appell quddiem il-Qorti tal-Ġustizzja tal-Unjoni Ewropea. Dan l-appell irid jitressaq minn avukat fi żmien tliet xhur mid-data tan-notifika tad-deċiżjoni ta’ rifjut tal-ilment.

IV.   Ilmenti lill-Ombudsman Ewropew

Jekk inti tqis li t-trattament tal-applikazzjoni tiegħek kien jinvolvi amministrazzjoni ħażina mill-QEA, tista’ tippreżenta lment lill-Ombudsman Ewropew, wara li l-ewwel tkun ikkuntattjajt lill-Qorti bil-ħsieb li ssolvi t-tilwima. Inti trid tippreżenta l-ilment tiegħek bil-miktub fi żmien sentejn minn meta ssir taf bil-fatti rilevanti. Formola elettronika tal-ilmenti hija disponibbli fuq is-sit web tal-Ombudsman Ewropew. Il-preżentazzjoni ta’ lment lill-Ombudsman Ewropew ma tirriżultax f’sospensjoni tad-dati ta’ skadenza tal-perjodu li fih jista’ jsir l-appell, kif indikati hawn fuq.

---

(1)  https://eur-lex.europa.eu/legal-content/MT/TXT/PDF/?uri=CELEX:01962R0031-20200101&from=MT

(2)  ĠU L 295, 21.11.2018, p. 39.

---